Rauhantuomari

Rauhantuomari on eräissä maissa käytetty nimitys maallikkoalituomarista, ei välttämättä lainoppineesta henkilöstä, joka voi arvostettuna kansalaisena yhteisössä nauttimansa luottamuksen ansiosta toimia välittäjänä vähäisempien lainopillisten kiistojen yhteydessä.

Rauhantuomarit valitaan Yhdysvalloissa normaaleilla avoimilla vaaleilla; rauhantuomarin vakanssi on monelle aloittelevalle poliitikolle ponnahduslauta ylemmäs; muissa maissa käytäntö vaihtelee nimittämisestä vaaleihin.

Esimerkiksi Skotlannissa rauhantuomari käsittelee asioita piirioikeudessa yksin tai kolmen tuomarin koostumuksessa, jolloin asiaa käsittelevät rauhantuomarin lisäksi tuomioistuimen lainoppineet virkamiehet tai oikeudellinen neuvonantaja.

Yhdysvalloissa joissakin osavaltioissa, kuten Kaliforniassa, rauhantuomari voi toimittaa siviiliavioliittoon vihkimisiä.

 Lähteet 

Luokka:Oikeuslaitos
Luokka:Oikeusalan ammatit

lb:Friddensgeriicht (Lëtzebuerg)